經數:一七五四

經名:觀無量壽佛經義疏卷上

頁數:二八一

上	欄

不同. 一云十六妙境無非理觀. 一云據經始

末皆是事想. 一云前後十五是事唯第九佛

觀爲理. 今謂初釋則遺於中下次解則抑彼

上根後說兩分最非通論. 夫達理者則諸法

皆理安有此是而彼非乎. 嘗考經文但出所

觀之境不分理事之殊. 得非能觀之人根有

利鈍見有通塞任其分量皆可趣入乎. 唐高

僧辨秀嘗謂人曰昔聞西方之行是有相大乘.

此乃蓬心不直非達觀之說. 何耶夫出言卽

性發意皆如. 而一色一香無非中道肉我正

念乎. 細詳此說深會經宗. 但未悉此經通收

中下耳. 問今經理觀如何修習. 答修法有二.

一者能觀心卽以現前識心想念爲體. 下云

當起想念諦觀於日是也. 二者所觀境卽以

彌陀依正莊嚴爲體. 卽下所列十六種境是

也. 能所相冥方成觀行. 問起心取境那名理

觀. 答了此心境皆因緣生. 緣生無生體非生

滅卽無生理. 十疑論云夫不生不滅者於緣

生中諸法和合不守自性. 心於生體了不可

得. 此生生時無所從來故名不生. 此滅散時

去無所至故言不滅. 非謂因緣生外別有不

生不滅也. 今明理觀一準論文. 以緣生心觀

緣生境. 心境雖殊緣生不異. 能觀是心所觀

卽佛. 心法佛法皆不思議. 華嚴云心佛衆生

三無差別卽其義也. 故諸行者先開智解通

達無疑. 然後晨夕念念繫想彼方依正勝境

熾然心生不妨心境. 體自無生. 非謂造作使

之然也. 是知世出世間諸所有法出處語默

莫非妙理. 非唯此觀一代大乘所立觀法莫

中	欄

不皆爾. 法華云觀一切法空如實相不顚倒

等. 又云一切諸法皆無所有無有常住亦無

起滅. 普賢觀云當知一切諸法卽是佛法. 淨

名云一切諸法卽菩提相. 華嚴云一切法無

生一切法無滅. 又云了知一切法自性無所

有. 如是解法性卽見盧舍那. 金剛般若云一

切有爲法如夢幻泡影等. 如是等文遍在大

藏不復盡擧. 若離諸法而談妙理卽墮偏邪

去道全遠. 淨名云譬如造立宮殿. 若依空地

隨意無□. 若依虛空終不能成. 諸佛說法常

依二諦. 不壞假名而說諸法實相. 聖量若此

正理坦然. 必欲進修深須硏□三辨觀法

不同一代時敎所明觀法略爲五例. 一總

觀諸法如經觀一切法空等. 二別觀自心如

止觀還源觀法界觀淨心觀等. 三或但觀色經

云觀身實相觀佛亦然及不淨白骨等. 四兼

觀色心經云照見五蘊空十二入十八界數息

等. 五對觀勝境卽如諸經觀佛菩薩等. 今此

觀經卽當第五. 就觀勝境復有五別. 一觀佛

相海卽觀諸佛三十二相也. 二觀普賢行法

卽觀六牙白象菩薩身相也. 三觀藥王藥上

卽觀二菩薩行願色相也. 四觀彌勒上生卽

觀兜率天宮心生內院也. 五卽今經觀彌陀

依正心生淨土也. 上三滅業破障下二□願

心生. 又下二中第四是娑婆天界第五卽極

樂淨方. 然此方入道要在觀心. 淨土往生義

須想佛. 今擧此方觀心一種對校今經略爲

六別. 一觀心則攝想歸心今經則送心他境.

(經云一心繫念諦觀彼佛天台疏云落日懸□用標送想之方)二觀心不局四儀此

下	欄

經則要須正坐(義通餘儀)三觀心則不拘方所此經

則定須西向. 四觀心則不簡餘時此經則須

除便食(觀佛經云除便轉時地觀云唯除食時等)五觀心則斷惑證理

此經則成業感生. 六觀心則魔業發現此經

則聖德護持. 略明六異則知淨土觀門○然天

別. 問今十六觀可名觀心否. 答若乃達境唯

心則彼彌陀身土孰非心乎. 但恐反心本陰

局認點靈則盡屬他經. 非今正觀矣. 問或謂

佛法太高衆生法太廣唯觀心爲要. 今經觀

佛豈不相違. 答觀法被機各有所主. 若此方

入道斷惑證眞則觀心至要. 若往生淨土修

因感報則觀佛最優. 彼明斷證正取觀心故

有此語. 非謂生佛二法永不通觀. 觀佛三昧

皆被未來義非徒設. 問心佛無差上乘了義.

今明觀法何必强分. 答理本雖融行相宜別.

將使造修有託必須境智相應. 古德有言觀

佛有二. 一者自心三昧所見佛. 二者西方從

因感果佛. 諸經觀心卽觀自心所見佛也. 今

十六觀正觀西方感果佛也. 據此兩分心無

疑濫故. 天台十疑論云凡心生者希心起想

緣阿彌陀佛相好光明. 又觀彼土七寶莊嚴

備如無量壽十六觀等. 今經觀佛斯爲明據.

問曰經云若以色見我以音聲心我是人行邪

道不能見如來. 今觀佛境豈非色見聲心耶.

答曰三十二相猶皎月落於百川. 四辨八音

若淸響發於幽谷. 然有披潭捉月入谷尋聲

不了性空故不見佛. 達士不爾. 了色非色何

妨端想於聖容. 達聲非聲豈□側聞於妙法.

故華嚴云色相不是佛音聲亦復然. 亦不離

經數:一七五四

經名:觀無量壽佛經義疏卷上

頁數:二八二

上	欄

色聲見佛神通力. □玆妙論寧復疑乎

四料簡異同二. 初簡身土通局二辨古今廢

立初簡身土通局二初明佛身二明佛土.

初明佛身佛身多種經論所出隨宜不定.

今準天台戒疏且明四身. 一謂法身二謂眞

應二身三謂法報應三身四謂法報應化四身.

彼云毘盧遍耀正法爲身舍那行滿報果爲

身. 釋迦應跡感赴爲身隨緣不定變化爲身.

一切諸佛皆具四身. 今彌陀身者經云諸佛

如來是法界身卽法報也. 六十萬億那由他

卽淨土應身也. 或現大身滿虛空中. 或現小

身丈六八尺及圓光中□沙化佛. 又云無量

壽佛化身無數以至白鶴孔雀鳧雁□鴦等皆

是彌陀變化所作此等皆化身. 然此應化合

則爲三開則成四. 當知西方彌陀果德之身.

卽是法身卽是報身卽是應化佛身一體非一

非異隨召皆得. 若 乃從本垂跡則一身爲無

數身. 至於攝末歸本則無數身還歸一身. 華

嚴云一切諸佛身卽是一法身卽其義也. 遠

師疏云然佛壽命有眞有應. 眞無有盡應有

短長. 觀音受記經云阿彌陀佛壽雖無量當

有終極般涅槃後觀音補處號普光功德山王.

據此定知是應. 十疑論云有1滿凡夫隨分得

見佛身粗相謂應佛也. 菩薩見微細相謂報

佛也. 故知報應由機佛身何定. 如水中月隨

器不同. 器大則影全器小則影缺. 全缺在器

而影無展縮. 水澄則影存水濁則影亡. 存已

在水而影無去來. 以喩身壽無不通曉. 故涅

槃云佛告純陀. 汝今不應思惟諸佛長壽知

中	欄

壽. 一切諸法皆如幻相. 如來在中以方便力

無所染著等. 又華嚴云如來法身藏普入世

間中. 雖在於世間於世無所著. 譬如淸淨水

影像無去來. 法身遍世間當知亦如是. 又云

譬如工幻師示現種種事. 其來無所從去亦

無所至. 幻性非有量亦復非無量. 於彼大衆

中示現量無量. 以此寂定心修習諸善根出

生一切佛. 非量非無量有量及無量皆悉是

妄相. 了達一切趣不著量無量. 準知佛身體

量□得. 尙非言思所及. 豈容擬議於其間哉

二明佛土又二. 初正明二揀濫. 初正明

諸佛國土其數無量. 如華嚴云. 不可說不可

說佛刹微塵數世界. 又如法華云. 譬如三千

大千世界摩以爲墨. 過於東方千國土乃下

一點. 如是展轉盡地種墨等. 又如彌陀經. 十

方各有□河沙數諸佛國土. 是知佛土何有

窮盡. 擧要言之不出二種. 一者法性土. 圓覺

云衆生佛土同一法性. 普賢觀經云毘虛遮

那遍一切處. 其佛住處名常寂光. 常住法性

諸佛如來所遊住處强名爲土實非土也. 此謂

唯心淨土. 擧足道場非淨非穢而不妨淨穢.

無去無來而不□去來. 慈雲云十方淨穢卷

表同在於刹那. 三際往來足跡未移於一念.

衆生迷而不失雖日用而不知. 諸佛證而無

得故乘權而起用. 此唯妙覺果人所居. 仁王

般若云唯佛一人居淨土卽此土也. 二應化

土. 微塵佛刹若淨若穢皆是諸佛隨機應現

攝化衆生. 應諸菩薩則有實報土. 仁王云三

賢十聖住果報是也. 應諸二乘則有方便土.

下	欄

智論云三界外有淨土. 聲聞□支出生其中

受法性身非分段生是也. 應諸凡聖則有同

居土. 同居有二. 一同居穢土二同居淨土. 釋

迦現居穢土非無淨土. 彌陀示居淨土非無

穢土. 然同居穢土聖則大小三乘凡通善惡

六趣. 同居淨土聖則純大乘凡但人天. 兩

報土明諸土各赴機緣. 法性是所依應化爲

能依. 首楞嚴云空生大覺中如海一□發. 有

漏微塵國皆依空所生. 大覺卽法性土也. 微

塵國卽應化土也. 應化依虛空虛空依法性.

能所本末思之可見. 今經所明卽是彌陀所

取同居淨土又復西方有河沙淨土. 果佛有

同居彌陀. 今須定指. 往昔法藏發願修成極

樂淨土. 彌陀果佛光臺現土其致在玆. 二

揀濫諸經所說淨土多種名字相濫故須辨

示. 且如心淨土淨之言人雖引用不知本末.

此言本出維摩經. 彼說菩薩取淨土法. 以諸

佛淨土必假十方衆生同業共成故. 歷劫化

他令修善業. 攬彼淨業以成其土故. 彼經云

菩薩隨所化衆生而取佛土. 當知直心是菩

薩淨土. 菩薩成佛時不○衆生來生其國. 乃

至十善是菩薩淨土. 菩薩成佛時十善衆生

來生其國. 乃至云若菩薩欲得淨土當淨其

心. 隨其心淨則佛土淨. 彼文甚廣不復具引.

金光明云願我來世得此殊異功德淨土如佛

世尊. 法華經云敎諸千億衆令住大乘法而

自淨佛土. 又云少欲厭生死實自淨佛土. 淨

名云常修淨土敎化諸衆生. 此等皆明菩薩

取土法也. 又淨名經螺□梵王語舍利弗. 我

經數:一七五四

經名:觀無量壽佛經義疏卷上

頁數:二八三

上	欄

見釋迦佛土淸淨如自在天宮. 佛以足指按

地. 大千世界百千珍寶嚴飾如寶莊嚴佛淨

土. 乃至云我佛國土常淨若此. 又涅槃經佛

臨涅槃娑羅林間變成淨土. 經云爾時大千

世界以佛神力故地皆柔軟. 衆寶莊嚴猶如

西方無量壽佛極樂世界. 又如今經光臺所

現極樂淨土及結益中衆見彼國. 此等皆是

如來神力現起. 所謂於一毛端現寶王刹是

也. 仁王般若云唯佛一人居淨土. 國覺經云

衆生國土同一法性. 地獄天宮皆爲淨土. 此

皆法性理土所謂寂光土也. 法華云衆生見

劫習大火所燒時我淨土不毁. 此卽釋迦果

報土也. 上引諸經所談淨土皆非今經彌陀

極樂淨土. 諸經論中此類極多. 準前簡判則

無濫矣二辨古今廢立分五. 初明福觀二

辨定散三示地位四解魔說五指濫傳初明

福觀下經韋提請云唯願世尊敎我思惟敎

我正受. 古疏以三福答思惟. 十六觀答正受.

善導玄義云諸師將思惟合三福正受合十六

觀. 今謂不然. 華嚴經說思惟正受但是三昧

異名. 韋提前請但云敎我觀於淸淨業處. 卽

知思惟正受□是請觀耳. 觀前方便故曰思

惟正觀成就故名正受. 但修觀之人須修福

業助成觀智故. 先明三福後出觀行. 三福如

實貨觀智如船□. 是則事理相資福智雙運.

安有修觀兀然端坐. 不事師親不持歸戒不

誦大乘耶. 故須衆善輔成正觀. 單輪隻翼何

有所至哉. 至後釋文更爲委辨二辨定散

善導玄義云前十三觀爲定善. 後三福九品

中	欄

對前三福爲散善. 今謂不然. 若如所判. 卽應

止有十三觀那名十六觀耶. 肉下九品上品

結云是名上輩生想名第十四觀. 中下亦然.

何得後三獨名散善. 止用此心不攻自破. 依

法不依人涅槃極誡. 至後九品當更辨之

三明地位準玄義云古來諸師皆用大乘三

賢十聖. 對上三品小乘兩凡四果對中三品.

大乘始學凡夫隨過輕重對下三品. 彼文委

破不復具引. 今謂準下九品生彼土. 已方論

地位可如諸師. 又據經文此土心生□是凡

夫須依玄義. 彼引十段經文爲證. 可驗昔非.

經云我今爲汝廣說衆譬. 亦令未來世一切凡

夫欲修淨業者得生西方一證也. 又云如來

今者爲未來衆生爲煩惱賊之所害者說淸淨

業二證也. 又云如來今者敎韋提希未來衆

生觀於西方極樂世界三證也. 又云韋提白

佛言因佛力見彼國土若佛滅後諸衆生等濁

惡不善五苦所逼云何當見彼佛國土四證

也. 又云汝及衆生應當專心乃至自非生盲

有目之徒皆見日沒五證也. 又云佛告阿難

汝持佛語爲未來世一切大衆欲脫苦者說是

觀地法六證也. 又云韋提白佛我今因佛力

故得見彼弗及菩薩未來衆生當云何觀七

證也. 又云佛告二韋提希及汝衆生欲觀彼佛

當起想念等八證也. 又云諸佛如來是法界

身入一切衆生心想中是故汝等心想佛時九

證也. 又如九品中一一皆言若有衆生等十

證也. 上來十段證明如來說十六觀止爲常

沒衆生不于大小賢聖人也(上□玄義中文)詳此十文

下	欄

一二四五其文最要. 則知此典專被濁世具

縛凡夫逮至彼方始論斷證耳四解魔說

或謂修西方淨業臨終感相皆是魔者. 斯由

未披敎典不樂修持. 喜以邪言障他正信. 爲

害不淺故須辨之. 且魔有四種. 一五陰魔二

煩惱魔三死魔四天魔. 上之三魔是汝身心.

唯有天魔居欲界天. 乃是大權退惡進善. 有

大功行方可動之. 凡夫修道內心不正必遭

魔擾. 若心眞實魔無能爲. 是知魔自汝非他

所致. 如世妖治媚惑於人端心正色必不能

近. 縱情顧□定遭所惑. 今引衆說以絶群疑.

一云大光明中決無魔事. 猶如白晝姦盜難

成. 一云此土觀心反觀本陰多發魔事. 今觀

彌陀果德眞實境界故無魔事. 一云念佛之

人皆爲一切諸佛之所護念. 旣爲佛護安得

有魔. 一云修淨業人必發魔者佛須指破如

般若楞嚴等. 佛若不指則誤衆生墮於魔網.

今淨土諸經□不言魔. 卽知此法無魔明矣.

山陰慶文法師正信法門辨之甚詳. 今爲具

引. 彼問曰或有人云臨終見佛菩薩放光持

臺天樂異香來迎往生□是魔事. 此說如何.

答曰有依首楞嚴經修習三昧. 或發動陰魔.

有依摩訶衛論修習三昧或發動外魔(謂天魔也)有

依止觀論修習三昧或發動時魅. 此等□是

修禪定人約其自力. 先有魔種被定擊發故

現此事. □能明識各用對治卽能除遣. 若作

聖解皆被魔障(上明此方入道則發魔事)今約所修今佛三昧

乃憑佛力. 如近帝王無敢干犯. 蓋由阿彌陀

佛有大慈悲力大誓願力大智慧力大三昧力

經數:一七五四

經名:觀無量壽佛經義疏卷上

頁數:二八四

上	欄

大威神力大□邪力大降魔力天眼遠見力天

耳遙聞力他心徹鑒力光明遍照攝取衆生

力. 有如是等不可思議功德之力. 豈不能護

持念佛之人至臨終時令無障□耶. 若不爲護

持者則慈悲力何在. 若不能除魔障者智慧

力三昧力威神力□邪力除魔力復何在耶.

若不能鑒察被魔爲障者天眼遠見力天耳遙

聞力他心徹鑒力復何在耶. 經云阿彌陀佛

相好光明遍照十方世界念佛衆生攝取不捨.

若謂念佛臨終被魔障者光明遍照攝取衆生

力復何在耶. 肉念佛人臨終感相出自衆經

皆是佛言. 何得貶爲魔障乎. 今爲決破邪疑

當生正信. (已上彼文)又楞嚴云禪定心中見盧舍那

踞天光臺十佛圍繞等. 此名心魂靈悟所染.

心光硏明照諸世界. 暫得如是非爲聖證. 資

中疏曰若修念佛三斯境現前與修多羅合

名爲正相. 若修餘觀設見佛形亦不爲正. 以

心境不相應故. 沿觀眞如不取諸相而有所

著豈非魔耶. 資中棟判極爲精當. 仍具引前

諸說永除疑障五指濫傳淨土敎法起自

古晉酉白蓮社. 自後善導懷感慧日少康

諸名賢逮至今朝前代禪講宗師亦多弘唱.

唯天竺慈雲法師精窮敎理盛振一時. 出大

小彌陀懺儀往生傳正信偈今佛三昧詩□諸

圖?見行于世. 自後鮮能繼者. 時移事變相

承訛濫斯法幾息. 縱曾聽習臆說最多. 苟不

辨明恐誤來學. 略引數事識者詳之. 此方壽

典亦說西方如周書異記說. 佛生時瑞氣色

空. 太史蘇由奏曰有大聖人生在西方. 一千

中	欄

年後聲敎被此. 後佛滅時白虹十二道南北

通貫. 太史扈多奏曰西方大聖人入滅之兆.

又列子云昔商太宰[&FFFF]#問孔子執爲聖人. 孔

子對曰西方有聖者焉. 不治而不亂不言而

自信不化而自行等. 文中子曰佛法西方之

敎中國則泥. 以至後世儒者多以佛敎爲西

方者乃此土西天竺國非今經所謂西方也.

試略言之. 夫一日月一須彌一四天下名一

世界. 如此一千世界名小千界. 一千小千名

中千界. 一千中千名大千界. 此釋迦一化之

境. 今此南閻色提乃一世界中一洲耳. 此土

神州又州中一隅耳. 五天竺國當閻色之中.

神州在彼東南. 以此望彼故號西方. 若論彌

陀淨土. 出大千界外復過十萬1臆刹. 智者云

西方淨土出過三界. 卽知與此閻色西竺近

遠天別安可濫同. 竊觀古今不信淨土其障

有二. 一爲他障二卽自障. 言他障者謂世傳

異說不辨是非. 故於佛言反不信受. 略列數

條餘非可盡. 如僧傳慧布云. 方土雖淨非吾

所願. 若使十劫蓮華中受樂不如三途極苦

處救衆生也. 今謂得忍菩薩可容此說. 若未

得忍自不能救焉能救他. 智度論云具縛凡

夫有大慈救衆生者無有是處. 委如十疑論

第一疑中所破. 有人云心若淸淨卽是自性

西方何必心生他方淨土. 今謂非無此理. 斯

乃敎中法性理土而非今經所明也. 然具縛

凡夫未登忍地. 假令頓悟自心孰能□守淸

淨. 法雖高妙不攝群機. 但有虛言何由造入.

又云西方去此十萬八千里. 此亦誤以四竺

下	欄

爲西方也. 經云從此西方過十萬億佛土有

世界名曰極樂. 豈止十萬八千乎. 略指一端.

諸餘不足議也. 有人云此十六觀唯被下根

耳. 今謂此經乃圓頓上乘成佛之法. 是心是

佛出自今經. 韋提一聞卽破無明得無生忍.

五百侍女發菩提心. 豈皆下根耶. 又云念佛

人臨終感佛菩薩來迎. 皆是自心業現實無

他方佛來. 今詳此說乃有多失. 一則不信佛

語. 觀經九品臨終感相皆佛說故. 二不修佛

力. 諸佛菩薩慈悲誓願拔苦與樂不遺物故.

三不信佛體. 佛與衆生體性平等有感必應.

佛若無應三身不備則非佛故. 此三不信孰

可信耶. 又有人云莫學愚人心生淨土. 今謂

無量壽經說十方諸菩薩皆願往生淨土. 肉

普賢行願勢至圓通皆願往生淨土. 補處不

退諸上善人豈皆愚人耶. 又僧傳所□古晉

高僧生融持遠南岳天台廬山十八賢皆修此

法. 豈亦愚人耶. 汝今滯著三界耽戀五濁. 甘

受衆苦無思出離. 反是智人. 一何顚倒. 假令

自得忍力樂住三界度生. 那發此言障他修

習. 又云心生淨土念佛修觀皆是執著取相

殊非超越之法. 今謂著與不取著與不取在

人心智所見明昧. 豈得凡見修持例皆著相於

恣不□盡是通人. 且佛言不著相者蓋令不

著我人衆生壽者等相不住所修法相遣除人

法二執卽達人法二空. 何嘗以繫念進修而

爲著相乎. 且世人爭競我人衒耀權勢. 耽荒

聲色奔逐利名. 聚斂財穀繫戀妻拏. 此等諸

相無始愛纏佛勸遠離反更深著. 念佛三昧

經數:一七五四

經名:觀無量壽佛經義疏卷中

頁數:二八五

上	欄

無始未經. 佛勸修習反疑著相. 衆生迷倒一

至於此. 今謂若修念佛三昧定非著相. 何以

然耶. 佛身無相有何可著. 故智論云植佛福

田者謂慧心堅著也. 隨以香華供養至佛無

盡. 龍樹論師豈不解般若. 而言堅著者豈亦

著相耶. 夫般若空法元爲修六度者令不住

相. 六度不修般若焉用. 眞得道者達修無修

了念無念. 所謂終日修而未始修. 終日念而

未嘗念. 金剛般若云無我人衆生壽者修一

切善法則得阿□菩提. 故知了達之士何嘗

不修善耶. 又有說云臨命終時若見幢幡蓋

華等境界現前□不得去. 今謂臨終境現自

有正念善業所感. 亦有邪心造惡所招. 豈得

一○斥爲魔事. 肉惡相旣現任運業牽豈由

汝意願去不去. 如人造業合墮三途臨終惡

現何由不去. 故知謬傳. 不足取信. 有人發願

云願從今生至成正覺未得道前. 身無橫病

壽不中夭. 正命盡時不見惡相. 長得人身聰

明正直. 不生惡國不値惡王. 乃至所生之處

値佛聞法童眞出家爲僧和合. 今謂若生淨

土則無橫病夭壽惡國惡王之患. 任運常値

三寶出家爲僧. 祇由不知淨土故有此願. 亦

猶陳除陵願云. 願卽還人中不高不下處託

生等. 彼乃儒流不在言責. 禪講宗師率多此

見. 皆言但願後世不失男子出家學道. 嘗試

語曰汝今已得男子出家. □合便心出離. 何

乃復心男子再願出家略無勝進乎. 二自障

者略說六種. 一云淨土難生吾無力量非敢

過望. 但不失人身足矣. 一云吾毁戒破齊惡

中	欄

業深重. 西方淨土何由可生. 一云佛說西方

權誘衆生且念爲善. 皆無其實. 見修淨業反

生嗤笑. 一云聰明利智直悟己心. 任己所爲

無非合道. 豈同下士念佛修行耶一. 云凡人

之生血氣所聚假名爲身. 及乎死去百骸潰

散一切歸空. 何有淨土是可生耶. 一云臨終作

想奪[&FFFF]#胎陰刹那換報不歷胞胎. 今謂色心

報法宿業所成. 安有我神能奪他報. 竊恐識

神靈妙先托彼胎. 報謝趣生卽非他陰. 假令

可奪作想勞神心入胞胎未知何意. 違出家

志背解脫門. 而肉我佛大慈開示淨土. 慇懃

觀囑遍諸大乘. 目見耳聞特生疑諦. 自甘比

弱不慕超昇. 如來說爲可憐愍者. 良由不知

此法特異常途. 不擇賢愚不簡緇素. 不論修

行久近不問造罪重輕. 但令決定信心卽是

往生因種. 慈雲法師云唯安養淨業捷直可

修. 若有四衆欲得速破無明永滅五逆十惡

重輕等罪當修此法. 欲得大小戒體還復淸

淨. 得念佛三昧成就菩薩諸波羅蜜當學此

法. 欲得臨終離諸怖畏自心安快. 衆聖現前

授手接引初離塵勞. 便至不退不歷長劫卽

得無生當修此法等. 古賢法語能無從乎. 已

上五門略標綱要. 自餘不盡委在釋文. 按開

元藏錄. 此經凡有兩譯. 前本已亡. 今本乃疆

良耶舍譯. 僧傳云疆良耶舍此云時稱. 西域

人性. 剛直寡嗜欲. 善通三藏. 宋元嘉初達

于京邑. 文帝深加歎異○止鍾山道林精舍.

僧含請譯此經□觀藥王藥上經. 含卽筆受.

後遍岷蜀還卒江陵. 又前代解釋凡有數家.

下	欄

隋朝慧遠法師天台智者大師皆有章疏. 唐

善導和尙亦立玄義. □行於世. 而各尙宗風

互形廢立故. 今所釋擇善從之. 必有差訛不

無1紀正

觀無量壽佛經義疏卷上終

觀無量壽佛經義疏卷之中

劉宋西域三藏○良耶舍譯

西湖靈芝崇福寺釋元照述

第二別釋經文二. 初釋經題二釋經文. 初釋

經題據經下文阿難請問佛立二名. 初云此

經名觀極樂國土無量壽佛觀世音菩薩大勢

至菩薩. 加一經字共二十字. 此就心境爲名

也. 又云亦名淨除業障生諸佛前. 更加經字

共有九字. 此從破障感報爲名也. 就初名中

觀之一字能觀智也. 下十八字所觀境也. 極

樂國土卽是依報攝前六觀. 無量壽下卽是

正報攝後十觀. 觀佛總前三觀. 下二菩薩總

攝七觀. 故此一題十六皆足. 次名中淨除業

障總前十六觀行力用. 觀成破障卽見因也.

生諸佛前卽來果也. 不指彌陀而言諸佛者

卽下經云見無量壽佛者卽見十方無量諸佛

等. 今□譯家止用初名仍從省約. 但據諸佛

深合經旨. 天台疏云擧正報以收依報述化

主以包徒衆. 觀雖十六言佛便周. 此約擧要

包攝前後釋也. 遠師疏云此經以觀佛爲主

故偏擧之. 此據經宗諸觀相從釋也. 今詳兩

經數:一七五四

經名:觀無量壽佛經義疏卷中

頁數:二八六

上	欄

釋後義最長. 以正爲觀佛須先國土以爲由

漸後因觀佛旁及徒衆以顯周遍. 是以佛觀

文中獨名念佛三昧也. 題中上七字爲別題

別在今文. 下一字爲通題通及衆施. 上二字

標能說敎主. 下五字示所說行法. 初能說中

佛是十號之一. 說謂悅可衆心. 此方化主定

是釋迦故但擧通號. 下所觀境恐濫餘尊則

通別齊擧. 準智度論云經通五人說. 一佛二

聖弟子三諸仙四諸天鬼神五變化人. 欲顯

此經是佛自說簡非餘人令生信受. 然一代

時敎律唯佛說特彰□勝. 經通餘人但須印

可. 然就經中淨土一法定是佛說明非小聖

餘凡所知. 是以他經或容不著. 諸淨土經□

須標簡. 二所說法中上一字卽能觀心. 下四

字卽所觀境. 初中大小觀法□指第六意識

爲能觀體. 五陰之中善行陰攝. 行前三心體

唯無記. 必取行心成業方能感報招生. 準下

經文或名想念或號思惟. 名異體同莫不皆

指意思爲能觀耳. 次所觀中梵云阿彌陀. 此

□無量壽亦云無量光. 卽四十八願中二願

光明壽命有能限量不取正覺. 壽卽表福是

解脫德. 光卽表智是般若德. 般若解脫共嚴

法身. 卽同居淨土攝生敎主. 觀音補處實有

壽限且據凡小莫數故言無量. 佛者具云佛

陀此□覺者. 覺有二義. 一覺察義. 四住如賊

唯聖覺知不能爲害. 二覺悟義. 無明如睡聖

慧一起如眠得悟. 對彼二乘故名大覺. 超彼

等覺故名妙覺. 且據一相餘如別說. 身相光明

具如佛觀. 經者梵云修多羅此□爲線. 貫穿

中	欄

理義攝持衆生. 能貫能攝有如線焉. 卽能詮

敎聲名句文. 由敎知理依理起行因行感果.

理行果三出生於敎. 故知像末唯敎有功. 得

道因緣出道基本. 古人訶□爲遣滯情. 末學

妄廢妄生輕蔑斷佛種子壞佛法身永墜邪坑

長遭難地. 縱使執指爲月認筏爲堤亦爲解

脫遠緣不失人天福報. 肉超拔爲利□窮. 古

疏又云訓法訓常. 由聖人金口故云經也二

釋經文經文爲三. 卽序正流通三分. 從初

至淸淨業處爲序分. 爾時世尊放眉間光至

無量諸天發無上道心爲正宗分. 爾時阿難

白佛當何名此經下盡末文爲流通分. 三分

判經彌天爲始. 或多或缺隨經不同不必一

○初序分二. 從初至而爲上首名證信序.

六事同證使無疑故. 爾時王舍下名發起序.

法不孤起假緣發故. 亦名通別二序. 證信通

於衆典發起別在今經. 又證信文通而義別.

如是等法局指當經. 發起文別而義通. 衆經

之首皆有因緣. 又證信結集方安名經後序

初證信序六一如是者卽指正宗所說之

法. 二我聞者阿難親從佛聞明非自說. 三一時

者始從衆集終至畢席一期之時簡非餘時也.

四佛者說敎之主願非餘人. 五王舍城下說

經之處. 六大比丘等同聞之衆. 初指正宗所

說法

如是  稱理云如離非曰是. 決定可信故云

如是  二明非自說

我聞  諸法無我無我則無聞. 隨俗假名故

說爲我. 三簡非餘時

下	欄

一時如來說經時有無量不可定指故云一

時. 又西土此方年月日時曆數不同. 流布他

方人難曉故. 又復諸經或有一席未能終畢.

至後終集方綴成文. 前後不一. 難爲標指卽

如今經□王造逆如來說經阿難重述豈是同

時. 故以一言包羅斯盡  四說敎主

佛  佛□爲覺自覺異凡夫覺他異二乘覺滿

異諸菩薩故名大覺. 卽指開示淨土釋迦大

師也  五說經處二. 初遊化境二依止處. 初

遊化境

在王舍城  梵云羅閱祇伽羅此云王舍. 智

論所解. 古王□置從本爲名. 卽王所居之處

二依止處

耆□□山中  耆□□此□靈鷲. 諸靈依此而

住. 又峰形似鷲或衆鷲所棲因以爲名  六

同聞衆二. 初聲聞衆二菩薩衆. 初聲聞衆

與大比丘衆千二百五十人俱  若論志願則

菩薩爲先. 今取威儀故聲聞居首. 聲聞又二.

大比丘卽上首弟子迦葉阿難目連身子等.

大之一字卽是歎德. 梵云摩訶薩□爲大多

勝. 人天所尊故言大. 遍解經書故云多. 超出

異道故言勝. 因名比丘有三義. 乞士怖魔破

惡也. 果號阿羅漢亦三義. 應供殺賊無生也.

梵語僧伽此□爲衆. 四人已上和合無諍. □

磨說戒能辨一切滅惡生善之事故名爲衆.

千二百五十人卽眷屬弟子. 三迦葉共有弟

子千人. 目連身子共二百五十. 其先□是事

火外道. 久受勒苦都無所證. 一見如來便登

聖果. 感佛恩深故常隨侍. 二菩薩衆三. 初

經數:一七五四

經名:觀無量壽佛經義疏卷中

頁數:二八七

上	欄

示位二列數三略標上首  初示位

菩薩  梵云摩訶菩提質帝薩□此云大道心

成衆生. 雖名含大小行有淺深今此同聞莫

非補處二列數

三萬二千  總擧上首眷屬之衆  三略標上

首

文殊師利法王子而爲上首  文殊師利此□

妙德. 從法化生紹隆佛種名法王子. 大本小

本彌陀經列衆甚廣. 今經最略. □傳適時各

其志也. 計應更列人天雜衆. 下流通云無量

諸天龍夜叉等. 卽知序中亦略之耳. 二發起

序諸經緣起隨事不同. 今經乃以殺逆爲

發起者略有二意. 一欲彰此界衆生極可厭

惡. 親生膝下尙敢危害肉於餘人. 意令末世

□樂淨土故. 二爲表此方機緣非遭極苦. 不

念脫離心往生故. 故下韋提希云爲我廣說

無憂惱處我當往生. 不樂閻色提濁惡世等.

就中分二. 初至和悅正明囚父時阿□世問

守門者下次明欲害母  初正明囚父四. 一

頻婆爲子幽禁二國大夫人密奉[&FFFF]#漿三祈請

戒法以濟心神四法食兼資日久不□. 初頻

婆爲子幽禁

爾時王舍大城有一太子名阿□世隨順調達

惡友之敎收執父王頻婆娑羅幽閉置於七重

室內暇諸群臣一不得往阿□世此云未生

怨. 涅槃云由未生時相師皆言此兒生已定

當害父. 又云阿□名不生世者名怨. 以不生

佛性故則煩惱怨生等. 調達具云提婆達多

此云天熱. 生時諸天心皆熱惱. 知彼出世必

中	欄

破三寶故. 是斛飯王子佛之堂弟阿難親兄.

有三十相出家誦六萬法聚十二韋陀. 因見

如來王臣歸仍利養充溢心生嫉忌. 卽往白

佛心欲攝衆. 爲佛所訶遂謀害佛. 阿難不知

授與通法. 入山修習獲得五通. 乃自思1推誰

作檀越. □世太有大王相. 種種變現惑令

信受. 語太子言我作新佛. 汝作新王豈不快

哉. 於是推山壓佛. 密跡金剛以杵擬之. 碎石

□來傷佛足指出佛身血. 自號爲佛五法化

人. 三聞達等五百新學受彼邪化別衆乞食.

別自布薩卽破法慰僧. 蓮花色尼路逢訶之.

拳打眼出卽殺阿羅漢. 犯三慈罪生入地獄.

□王殺父害母共造五逆. 此皆大權化事或

逆或順無非益物. 爲絶後世起逆業故. 經云

示現有三毒又現邪見相. 我弟子如是方便

度衆生. 又涅槃云提婆達不曾墮獄造逆等.

實非聲聞緣覺境界. 唯是諸佛之所知見是

也. 頻婆娑羅此云模實亦名影堅. 皆爲形體

充實從身立名. 亦有□爲顔貌端正. 七重之

室不慮往來. 復加暇約欲令餓死. 二夫人奉

食

國大夫人名韋提希恭敬大王□浴淸淨以□

蜜和[&FFFF]#用塗其身諸瓔珞中盛菴桃漿密以上

王  韋提希此□思惟. 先受此名卽爲今日

請觀之讖. 浴身令淨[&FFFF]#2密塗身瓔珞中空可

盛果漿潛入深室故云密也三王請戒法又

三初王陳目連二目連應機三佛遣富那說法

初王請目連

爾時大王食[&FFFF]#飮漿心水漱口畢已合掌恭敬

下	欄

向耆□□山遙禮世尊而作是言大目□連是

吾親友願興慈悲授我八戒  目□連此□採

菽氏. 上古仙人. 採菽豆而食. 因以命族是王

門師故稱親友. 二目連應機

時目□連如鷹○飛疾至王所日日如是授王

八戒目連知已應機往赴如鷹○飛喩神足

之疾. ○音荀. 字書云□鳥謂猛鳥也. 八關

齊戒唯局一日一夜故逐日別受. 卽多宗所

計. 若準成論延促不拘三佛遣富那說法

世尊亦遣尊者富樓那爲王說法富樓那此

□滿慈子. 從父母得名. 說法人中最爲第一.

善巧開誘故特遣之四法食兼資

如是時間經三七日王食[&FFFF]#*密得聞法故顔

色和悅食以資身法以沃心. 本圖餓死反

更充盛. 因3慈忿怒推究元由. 若準涅槃與此

少異. 故須委引方盡始終. 經云羅閱□王頻

婆娑羅其王太子名曰善見. 業因緣故生惡

逆心欲害其父而不得便. 爾時惡人提婆達

多因過去業因緣故復於我所生不善心欲

害於我. 卽修五通不久獲得. 遂與太子共爲

親友現作種種神通之事. 太子見已生敬信

心嚴設供養. 太子告言我今欲見曼陀羅花.

提婆卽往三十三天心之. 其福盡故都無與

者. 旣不得華 卽欲自取. 便失神通還見己身

在王舍城. 心生□愧不能復見太子. 遂至佛

所心索大衆白言唯願如來以此大衆付囑於

我. 佛言癡人. 舍利弗等聰明大智. 我猶不以

大衆付囑. 肉於癡人食唾者乎(謂現通時現作□兒食□世唾)

於是提婆倍生惡心乃言瞿曇汝雖調伏大衆

經數:一七五四

經名:觀無量壽佛經義疏卷中

頁數:二八八

上	欄

勢亦不久當見磨滅. 卽時大地六反震動. 提

婆尋卽□地. 身邊出大暴風吹諸塵土而汚

□之. 提婆復言若我此身必入阿鼻我要當

報如是大怨. 對起太子所. 太子卽問何故

顔容憔悴有憂色耶. 提婆言我今與汝極成

親愛. 外人罵汝我豈不憂. 太子言云何罵我.

提婆言國人罵汝爲未生怨. 太子問何故. 提

婆言汝未生時一切相師皆言此兒生已當殺

其父. 一切內人獲汝心故謂爲善見. 毘提夫

人聞是語已旣生汝身於高樓上棄之於地壞

汝一指. 復號汝爲婆羅留枝. 我聞是已心生

憂○而復不能向汝說之. 提婆以如是等惡

事敎令殺父. 若汝父死我亦能殺瞿曇沙門.

於是太子收其父王閉之城外. 以四種兵而

守衛之. 毘提夫人卽至王所. 時守王人遮不

聽入. 夫人訶罵守人卽告太子. 大王夫人欲

見父王不審聽否. 太子嗔嫌. 卽往母所前牽

母髮拔刀欲1硏. 耆婆白言有國已來罪雖極

重不及女人肉所生母. 太子聞已卽便放捨.

遮斷父王衣服臥具飮食湯藥. 過七日已王

便命終. 引彼校此或異或同. 方便隨機不足

怪矣. 二明欲害母四. 初至不令復出幽閉

深宮. 二韋提下翹誠請佛. 三未擧下佛知往

赴. 四時韋提下見佛心法. 初幽閉深宮三. 初

執2[&FFFF]#欲害. 二二臣諫止. 三○令幽閉. 初執

[&FFFF]#欲害四. 初王問門者. 二守門實答. 三王聞

瞋罵. 四執[&FFFF]#欲害. 初王問門者審其在否

時阿□世問守門者父王今者猶存在耶二

守門實答

中	欄

時守門人白言大王國大夫人身塗[&FFFF]#蜜瓔珞

盛漿持用上王沙門目連及富樓那從空而來

爲王說法不可禁暇  王暇群臣不言國后.

沙門空入非門能禁故設此詞. 意圖[&FFFF]#過

三王聞嗔罵

時阿□世聞此語已怒其母曰我母是賊與賊

爲伴沙門惡人幻惑□術令此惡王多日不死

名父爲賊母卽賊伴. 沙門幻術明非賢哲

四執[&FFFF]#欲害

卽執利[&FFFF]#欲害其母  卽如上引涅槃經所說

二二臣諫止三. 初修諫禮二設諫詞三諫

已欲去  初修諫禮

時有一臣名曰月光聰明多智及與耆婆爲王

作禮  月光華言耆婆梵語此□固言. 生時

一手持藥囊一手把針筒. 昔誓爲醫治疾存

言. 從德立號. 菴羅女之子. 二皆多智顯是賢

臣  二設諫詞

白言大王臣聞毘陀  3羅論經說劫初已來有

諸惡王貪國位故殺害其父一萬八千未曾聞

有無道害母王今爲此殺逆之事汚刹利種臣

不忍聞是□陀羅不宜住此  毘陀經卽俗典

或作韋陀梵言少異. 如此間史書紀其國事

貪位殺父此猶有理. 非辜害母誠爲無道. 西

竺四姓攝一切姓. 刹帝利婆羅門二爲尊貴

毘舍首陀二爲下賤. 刹帝卽王者姓. □陀羅

此云殺者. 卽此間魁□之類. 君旣無道賢臣

不輔故不宜住  三諫已欲去

時二大臣說此語竟以手按[&FFFF]#□行而退  按

[&FFFF]#□行示威令懼  三○令幽閉

下	欄

時阿□世驚怖惶懼告耆婆言汝不爲我耶耆

婆白言大王愼莫害母王聞此語懺悔心救卽

便捨[&FFFF]#止不害母○語內官閉置深宮不令復

出  □王驚懼賢臣去國社稷必危. 不爲我

者心救之詞. 爲猶佐也. 耆婆重諫王悔乃從.

○閉深宮發起之本  二翹誠請佛三. 初遭

苦思法二陳詞致請三悲哀禮請  初遭苦思

法遙禮伸敬

時韋提希被幽閉已愁憂憔悴遙向耆□□山

爲佛作禮  二陳詞致請

而作是言如來世尊在昔之時□遣阿難來慰

問我我今愁憂世尊威重無由得見願遣目連

尊者阿難與我見見  阿難是佛侍者常往慰

問. 傳法利人必假王力. 雖佛上聖曲順常情

以爲後範. 韋提敬佛不敢輒請. 願見二師欲

聞法要. 阿難此云慶喜亦云無染或云□樂

三悲哀禮請

作是語已悲泣雨淚遙向佛禮  三佛知往赴

二. 初感佛垂應二禮起見佛  初感佛垂應

未擧頭頃爾時世尊在耆□□山知韋提希心

之所念卽○大目□連及以阿難從空而來佛

從耆□□山沒於王宮出  知其心念卽他心

智. 乘空出沒卽如意通  二禮起見佛

時韋提希禮已擧頭見世尊釋迦牟尼佛身紫

金色坐百寶蓮華目連侍左阿難在右釋梵護

世諸天在虛空中普雨天華持用供養  見佛

有四殊勝. 一身色二蓮座三左右侍從四諸

天供養. 釋迦□能仁卽應身. 牟尼□寂點卽

法身. 上冥下應報在其中. 釋卽帝釋具云釋

經數:一七五四

經名:觀無量壽佛經義疏卷中

頁數:二八九

上	欄

提□因. 此□能天. 卽三十三天主也. 梵卽大

梵天王色界天主. 護世卽四王等. 古疏問曰

頻婆韋提俱請弟子. 何故前遣弟子後乃自

往. 其意何耶. 解有二義. 一□王在父. 佛若親

往則起怨嫌講彼心故. 二欲行佛法須委國

王. 頻婆定死□王登位. 佛若自往則障□不

行. 爲護法故韋提無此自往無妨  四見佛

心法二. 初作禪申敬二請法  初作禮申敬

時韋提希見佛世尊自絶瓔珞擧身投地號泣

向佛  初囚日久不期遇佛. 悲喜盈懷無暇容

緩. 挽斷項纓持用獻佛. 投身于地以竭其誠

二請法有二. 初通問往生□二正請往生因

初通問往生處二. 初汎問宿因二正問生

處  初汎問宿因

白言世尊我宿何罪生此惡子世尊復有何等

因緣與提婆達多共爲眷屬  我之母之愛出

天性. 佛之兄弟情同天倫. 反生逆害必有往

因. 本唯自責兼問如來. 但是傷歎往業以爲

陳請之由. 經律多說. 佛與提婆從因至果常

相惱害. 蓋是大權影響而非實事. 卽法華云

由提婆達多善知識故令我具足六波羅蜜.

及至□後過無量劫當得成佛. 號曰天王如

來等  二正問生處爲三. 初標□厭二□可

厭三立誓遠離  此之三節卽示末世修行要

術. 若不爾者則徒修淨業定不往生  初標

□厭

唯願世尊爲我廣說無憂惱處我當往生不樂

閻色提濁惡世也  無憂惱處者韋提所問.

言相通含據下佛答卽指淨土. □婆五濁人

中	欄

間天上皆有憂惱. 唯佛淨土依正俱勝但受

諸樂寧有憂乎. 閻色提或云劫色贍部此□

勝金. 從樹爲名. 以樹半臨海水水底有金光

色映樹故以爲名. 提或云檀此□爲洲. 卽別

指南洲也. 據令通指娑婆大千. 且從近論令

易解耳. 或可閻色於四洲中濁惡最甚故特

標之   二□可厭

此濁惡處地獄餓鬼畜生盈滿多不善聚  濁

謂五濁. 卽見煩惱等五皆不淨故總名濁亦

名五滓. 惡卽十惡. 卽殺盜等五濁則具該依

正. 十惡則別指行業. 若據濁惡實該六道. 特

擧三途苦果以彰可厭. 遍於大千故云盈滿.

多不善聚者卽上惡趣共聚此處. 或可別指

人中. 少有良善如下所願不見惡人怨親逆

順無非不善. □王調達豈善聚乎. 上隨文解

次約善論. 此濁惡處卽指世間郡邑民居親

族會處. 其間心行萬差三惡盈滿皆不善聚.

又濁惡處卽指我等衆生現前識心. 無始至

今三業所造無邊業種日用所起三惡道行不

可窮數故云盈滿多不善也  三立誓遠離

願我未來不聞惡聲不見惡人  五濁三界五

逆十惡皆是惡聲. 其中衆生造如是業盡號

惡人. 極樂世界尙無惡道名卽無惡聲也. 諸

上善人俱會一處. 卽無惡人也  二正請往

生因

今向世尊五體投地心哀懺悔唯願佛日敎我

觀於淸淨業處  頭及四肢爲五體五處皆圓

亦名五輪. 著地禮之重也. 由有宿罪故受此

苦. 今欲厭離故須心悔. 梵云懺摩此□悔往.

下	欄

今言懺悔華梵□擧. 有云懺卽斷後悔是恥

前. 如來說法破障除疑如日照世故云佛日.

極樂依正莫非主伴淨業共成故名淸淨業處.

據此韋提正心觀法故云敎我觀也  第二正

宗分三. 初至那含放光現土審定機宜. 爾時

世尊下二正明觀法淨業正因. 說是語時下

三顯示利益結勸修習  初放光現土審定機

宜三. 初如來放光普現諸土. 二韋提白佛選

定一方. 三頻婆蒙光護證道果. 佛恐末世

以爲十方淨土隨願可生何獨定指彌陀一國

特現此瑞以決後疑. 今多此見正達佛意

初如來放光普現諸土

爾時世尊放眉間光其光金色遍照十方無量

世界還住佛頂化爲金臺如須彌山十方諸佛

淨妙國土皆於中現或有國土七寶合成復有

國土純是蓮華復有國土如自在天宮復有國

土如□?鏡十方國土皆於中現有如是等無

量諸佛國土嚴顯可觀令韋提希見  如來眉

間有白女相. 長一(丈寸)五周圓五寸外有八稜中

空如筒白如珂雪右旋轉. 表從中道流出

諸法. 初散後聚亦表攝多歸一. 卽顯此經圓

純究竟一佛乘法. 故現此相異於常時. 光臺

高聳喩若須彌. 現土無量不可具擧. 略示四

種以示可觀. 七寶成者言其尊貴. 純蓮華者

言其潔淨. 如天宮 者言其快樂. 頗梨鏡者言

其明瑩. 若論諸土莊嚴極衆. 經文從簡各擧

一相. 欲彰極樂具兼諸美令韋提見. 卽示放

光現土之意  二選定一方三. 初通□諸土非

是所類. 二別指極樂正合機緣. 三心請往生

經數:一七五四

經名:觀無量壽佛經義疏卷中

頁數:二九○

上	欄

所修觀法  初通□諸土非是所願

時韋提希白佛言世尊是諸佛土雖復淸淨皆

有光明  二別指極樂正合機緣

我今樂生極樂世界阿彌陀佛所  良以此界

下凡心多馳散. 若不的指一方專觀一佛則觀

行難成往生多障. 肉彌陀光明常照誓願弘

深. 是以生一土則諸土皆通. 想一佛則諸佛

齊見. 十疑論佛答普廣其理照然. 善導專修

義亦同此  三心請往生所修觀法

唯願世尊敎我思惟敎我正受  初修方便作

意觀緣名思惟. 觀想旣成任運妙契名正受.

如地觀云如此想者名爲粗見極樂國地卽思

惟也. 若得三昧見彼國地了了分明不可具

說卽正受也. 善導玄義據華嚴經思惟正受

□是三昧. 與此地觀文證大同. 又觀佛三昧

經云佛告阿難. 佛滅度後佛諸弟子聞是法

者思是法者觀是法者此人常於夢中見佛.

又云聞是語思是法者有正念者有正受者.

準知思惟正受皆屬觀法淺深有異. 又復前

云敎我觀於淸淨業處. 卽知韋提唯請觀耳

三頻婆蒙光獲證道果

爾時世尊卽便微笑有五色光從佛口出一一

光照頻婆娑羅頂爾時大王雖在幽閉心眼無

障遙見世尊頭面作禮自然增進成阿那含

初如來現土正意在玆. 機感相投潛通密應.

故佛微笑. 觀佛相水經云諸佛常法凡笑必

有五色光. 從口而出光照王頂. 佛力加被令

增道果. 蒙光見佛深悟無常. 疑智斷惑遂證

三果. 阿那含此云不還. 結惑將盡不還下界.

中	欄

據此頻婆見佛得果. 應與夫人同聞觀法. 後

結益中但□韋提五百侍女. 乃知頻婆證果

卽歸滅矣  第二正明觀法淨業正因二. 初

如來許可二正示所說  初如來許可

爾時世尊告韋提希汝今知不阿彌陀佛去此

不遠汝當繫念諦觀彼國淨業成者我今爲汝

廣說衆譬亦令未來世一切凡夫欲修淨業者

得生西方極樂國土  先審知否者欲明淨土

非佛自說他無知者. 彌陀經云從此西方過

十萬億佛土. 而云不遠者此有三釋. 一佛眼

觀故如楞嚴說. 天眼觀大千界如觀掌果. 肉

佛眼乎. 譬如登高視下一目萬里. 所謂登大

山而小天下也. 二心念速故. 心神無□遐方

異域擧念卽至. 所謂心念疾於風也. 三佛力

攝故. 雖未得通乘佛神力. 如十疑論說. 劣夫

從輪王一晝夜行四天下. 所謂靑蠅附於騏

尾也. 淨業成者總目彼土正二報. 極樂境

界衆生未識以物比擬故云衆譬. 如下云如

億千日其光如華等. 或可所有言諭通名爲

譬. 如令未來者正彰本意非止當機. 所謂千

鉤之弩豈特爲□鼠而發機乎  二正示所說

復二. 初先示福業二明正觀初先示福業

所以先明三福者卽是修觀行人合行事業.

非觀無以導其福非福無以成其觀. 有觀無

福則闕於莊嚴. 有福無觀則牽於異趣. 闕莊

嚴則護報非勝. 牽異趣則往生莫由. 二法相

資無往不利. 寄言學者剋意硏心. 無惑兩岐

自迷發  足  今釋三福三. 初通標二別釋三

結告. 初通標

下	欄

欲生彼國者當修三福  欲生者言其志願. 當

修者敎令必爲  二別釋

一者孝養父母奉事師長慈心不殺修十善業

旣是三世佛因. 明知菩薩大行. 第一共凡

夫業第二共二乘業第三大乘不共業. 就中

四句. 上二句報恩行. 父母生育恩師長敎導

恩. 下二句離惡行. 不殺爲十善之首故特標

之. 身除三邪口離四過意斷三惡也

二者受持三歸具足衆戒不犯威儀  就中三

句. 上句卽□邪三歸. 凡夫無始繫屬於魔. 作

法歸投希心救護. 若但受歸有善無戒. 若受

衆戒必兼三歸. 下二句卽受戒法. 在家五八

出家十具故云衆戒. 受持無缺故云具足. 威

儀亦戒. 輕細難持人多陵犯. 故特標簡

三者發菩提心深信因果讀誦大乘勸進行者

1就中四句. 初卽發大心. 菩提□道卽無上

道心. 二卽起大心. 善惡因果皆我自心了知

畏愼故云深信. 三卽生大解. 敎詮本智因誦

發生. 四卽修大行. 勸誘修行不令退墮. 上三

自行後一化他  三結告

如此三事名爲淨業佛告韋提希汝今知不此

三種業過去未來現在三世諸佛淨業正因

三世果德籍此而成故曰正因  二明正觀

四. 初○聽示說二讚請三勸囑四示法初○

聽示說

佛告阿難及韋提希諦聽諦聽善思念之如來

今者爲未來世一切衆生爲煩惱賊之所害者

說淸淨業諦聽善思卽聞思兩慧. 爲未來

者正指像末也. 煩惱賊害卽具縛凡夫也. 淸